Source: https://www.vidakovics.hu/valoperes-ugyved/valas-valoper/
Timestamp: 2019-12-11 19:35:51
Document Index: 33803404

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Válás - Válóper Beadása | Határozott Ügyvédi Képviselet | Vidakovics
Az emberek fejében akkor szokott megfordulni a válás gondolata, amikor válságban a házassága. A válóper beadása a házasság felbontása érdekében számtalan kérdést vethet fel. Válás közös megegyezéssel vagy válás közös megegyezés nélkül? Mik a különbségek? Változik a válóper menete? Ha nem a legnagyobb egyetértésben válik a házastársától, és nem akar alulmaradni, nem akar nagy veszteségeket elszenvedni, úgy keresse fel a Vidákovics & Partners válóperre szakosodott ügyvédeit. A válóperekre koncentrálva határozott képviseletet biztosítunk ügyfeleink számára a peres eljárás minden szakaszában, a legjobb eredmény elérése érdekében. Legyen részese Ön is annak a sikernek, amit válóperes ügyvédeink érhetnek el az Ön ügyében is. Kérjen konzultációs időpontot.
Válságban a házassága? A válás elindításán gondolkodik?
Az érzelmi hullámvasúton ülve jutnak el odáig a házastársak, hogy nagyon komoly, életüket jelentősen befolyásoló dolgokról kellene beszélniük, egyeztetniük, ami az egyik pillanatban még megy, a másikban talán veszekedésbe torkollik.
Amennyiben nem tudnak házastársával megegyezni a házasság felbontása során felmerülő kérdésekben, akkor Önnek határozott és tapasztalt válóperes ügyvéd segítségére van szüksége. Vegye fel a kapcsolatot a Vidákovics & Partners családjogra szakosodott válóperes ügyvédeivel. Szerezzen konzultációs időpontot! Már az első konzultáció alkalmával értékes tanácsokkal, útmutatással lesz gazdagabb. Előzze meg a házastársát, bízza meg Ön profi válóperes csapatunkat a képviseletének az ellátásával.
A házasság felbontása iránt a házastársnak a pert személyesen kell megindítania, ami nem zárja ki, hogy a keresetlevelet jogi képviselője (ügyvéd) útján terjessze elő az illetékes bíróságon.
A házasság felbontása (a válás) nem valamelyik házastárs vétkességén, esetleges hűtlenségén vagy erőszakos magatartásán stb. alapul, hanem a felek, vagy valamelyik fél objektív feldúltságán, érzelmi állapotán. Ami az egyik házaspárnál garantáltan kiveri a biztosítékot, az egy másik házaspárnál akár teljesen természetes is lehet. Vannak, akik sok apróság miatt jutnak el a válásig, míg nyitott házasságban a házastársi hűtlenség sem okoz különösebb problémát. A törvény a bíróság mérlegelésére bízza a házasság visszafordíthatatlan megromlásának megítélését.
A bírói gyakorlat szerint, a durván kötelességsértő, az általános társadalmi erkölcsi normák szerint súlyos megítélés alá eső magatartást tanúsító személy házastársa indokoltan nem képes az ilyen magatartást tolerálni, nem várható el tőle a házasság fenntartása.
Az, hogy a súlyosan felróható magatartást a másik házastárs nem hajlandó elviselni, általában önmagában elegendő a feldúltság megállapításához, a válás kimondásához, még akkor is, ha a felróható magatartást tanúsító házasfél ellenzi a házasság felbontását. Ilyen felróható magatartás lehet például a családon belüli erőszak, súlyos bűncselekmény elkövetése akár más terhére is, alkoholizmus, szerencsejáték függőség stb…
A házasság felbontása – válás – válóper
A házasság felbontására irányuló perek az úgynevezett személy állapotot érintő perek körébe tartozó peres eljárás. A bíróságtól bármelyik házastárs kérheti, hogy a házasságot a bíróság bontsa fel. Ez alatt érteni kell azt is, hogy ha valamelyik házastárs elhatározása végleges, bár azt a másik fél (még) nem kéri, akkor is dönt a bírósága házasság felbontásáról. A házasság felbontása kizárólag a bíróságtól kérhető, ennek módjai az egyik fél kérelmére (ún. tényállásos bontás) vagy a házastársak közösen benyújtott kérelmére (ún. megegyezésen alapuló bontás). A bíróság mindkét esetben felbontja a felek házasságát, ha a házaséletük teljesen és helyrehozhatatlanul megromlott.
Akár közös kérelemmel, akár egyik fél kérelmére indul meg a házasság felbontására irányuló peres eljárás, a felek perbeli állását meg kell jelölni. A perben felperes az, aki megindítja az eljárást az alperessel szemben. A házasság felbontása iránti pert személyesen kell megindítani, de természetesen ügyvéd képviselheti az eljárás során. A válóper bírósági illetéke 30.000,- Ft, melyet, ha jogi képviselő nélkül jár el, illetékbélyegben is, egyebekben pedig elektronikus úton vagy átutalással kell megfizetni. A keresetlevélnek számos formai elemen túl tartalmaznia kell bíróság ítéleti rendelkezésére irányuló határozott kereseti kérelmet, az érvényesíteni kívánt jogot a jogalap megjelölése útján, az érvényesíteni kívánt jogot és a kereseti kérelmet megalapozó tényeket, az érvényesíteni kívánt jog, a tényállítás és a kereseti kérelem közötti összefüggés levezetésére vonatkozó jogi érvelést, és a tényállításokat alátámasztó és rendelkezésre álló bizonyítékokat, bizonyítási indítványokat. Ezek hiánya esetén a bíróság visszautasítja a keresetlevelet és azt újra, immáron megfelelő formában kell előterjeszteni.
Keresetlevelet – amennyiben jogi képviselő nélkül jár el – kizárólag a polgári perben és a közigazgatási bírósági lejárásban alkalmazandó nyomtatványokról szóló 21/2016. (XII.22) IM rendelet mellékletében található, a birosag.hu oldalról letölthető nyomtatványon lehet benyújtani.
Ha keresetet szeretne előterjeszteni a bíróságon, és segítségre van szüksége keresse fel a Vidákovics & Partners családjogra szakosodott válóperes ügyvédeit. Kérjen konzultációs időpontot, amelynek során akár az egyszerűbb kereseti kérelmét is elkészíthetjük.
Ha a házasság felbontását mindkét házastárs megegyezésük alapján közösen kérik, akkor a házasság megromlásához vezető okok feltárására nem kerül sor, azaz nem kell előadni annak okait, közömbös, hogy mi vezetett oda, hogy a felek elválnak. A házastársak csak azt kell kinyilvánítaniuk, hogy végleges elhatározáson alapuló, befolyásmentes megegyezésük alapján közösen kérik a házasság felbontását. A házasság felbontásának közös kérelemre történő felbontása esetén a házastársak a közös gyermek feletti szülői felügyelet gyakorlása, a különélő szülő és a gyermek közötti kapcsolattartás, a gyermek tartása, a házastársi közös lakás használata, valamint a házastársi tartás kérdésében megegyeztek, és perbeli egyezségüket a bíróság jóváhagyta. A megegyezés messze a legjobb megoldás, ennek létrejöttét felkészült ügyvéd nagyban elő tudja segíteni. Egy jól megfogalmazott egyezséggel kiküszöbölhetők a félreértések, nem marad nyitott vagy vitára adó kérdés, tehát megalkothatják a felek a jövőbeli együttműködésük széles kereteit, amire egy bírósági ítélettel nem lenne lehetőség.
A tárgyalás (perfelvételi és érdemi tárgyalás)
A válóper perfelvételi és érdemi tárgyalásból áll. A per tárgyalásáról bármelyik fél kérelmére a nyilvánosságot ki lehet zárni, melyre a bíróság a feleket köteles figyelmeztetni. Alapvetően a bíróságok tárgyalásai nyilvánosak, ám a nyilvánosságot a tárgyalásról vagy annak egy részéről csak törvényben meghatározott okokból lehet, illetve kell kizárni. A házassági perek tárgyalása során felmerüleht, hogy a fél a nyilvánosság kizárását kérje, a nyilvánosság kizárása indoklás nélkül kérhető.
A perfelvételi tárgyaláson a fél személyes meghallgatása nem kötelező. Az eljárás során a bíróság, különösen a ún. perfelvételi tárgyaláson megkísérli a felek kibékítését, ha a békítés eredményre vezet, a bíróság az eljárást hivatalból megszünteti. Ebben az esetben a felek perköltség megtérítésére nem kötelesek. Ha a perfelvételi tárgyaláson a felek nem békülnek ki, és perfelvételi nyilatkozataikat megtették, a bíróság a perfelvételt lezárja, és kitűzi az érdemi tárgyalás határnapját. A perfelvételt lezáró végzés meghozatalát követően az érdemi tárgyalás azonnali megkezdésének nincs helye, kivéve, ha a fél személyes meghallgatása nem kötelező (alapvetően olyan objektív okokból, mint az, ha a fél ismeretlen helyen tartózkodik, hiszen ilyenkor a meghallgatásának lehetősége értelemszerűen kizárt, vagy ha a meghallgatása elháríthatatlan akadályba ütközik, mint pl. a házastárs tartós betegsége, egészségügyi zárlat, természeti katasztrófa, háborús helyzetek vagy ha az érintett házastárs szabadságvesztés-büntetését tölti) vagy a feleknek nincs közös kiskorú gyermeke.
A per első érdemi tárgyalásán a bíróság a személyesen megjelent feleket meghallgatja, itt a megjelenés már kötelező, ennek felperes részéről történő elmulasztása esetén a pert a bíróság megszünteti. A házasság felbontására irányuló peres eljárás során megegyezés hiányában bíróság azt vizsgálja, hogy a házaspár házasélete teljesen és helyrehozhatatlanul megromlott-e, ezen túlmenően pedig – amennyiben a házasságból közös kiskorú gyermek született, volt utolsó közös lakásuk, valamint van esetlegesen házastársi tartás iránti igény – úgy ezekben a kérdésekben is dönthet a bíróság. A bíróság ezekről az ún. járulékos kérdésekről bizonyítási eljárás lefolytatása után dönt. A bizonyítás a felek feladata a perben, de sajátossága ezeknek a pereknek, hogy bíróság az általa szükségesnek talált bizonyítást hivatalból is elrendelheti.
A bíróság hatásköre és illetékessége (melyik bíróság jár el)
A személyállapoti perekben – így a házasság felbontására irányuló perekben – a járásbíróságok (Budapesten a kerületi bíróságok) járnak el. A válópert az általános illetékességi szabályok szerint annál a bíróságnál lehet megindítani, amelynek területén az alperes lakóhelye található, azaz az alperes állandó lakcíme szerint. Ha az alperesnek belföldi lakóhelye nincs (mert például a lakcímét fiktiválták, azaz törölték) az illetékesség az alperes belföldi tartózkodási helyéhez igazodik; ha az alperes tartózkodási helye ismeretlen vagy külföldön van, az utolsó belföldi lakóhely az irányadó, ha pedig ez nem állapítható meg, vagy az alperesnek belföldön lakóhelye nem is volt, az illetékességet a felperes belföldi lakóhelye, ennek hiányában a felperes belföldi tartózkodási helye alapozza meg. A házassági perre az a bíróság is illetékes, amelynek területén a házastársak utolsó közös lakóhelye volt. Az illetékes bíróságot az interneten a bíróság illetékesség keresővel (http://birosag.hu/ugyfelkapcsolati-portal/illetekessegkereso) találhatja meg könnyedén.
Ha házassági per van folyamatban, kizárólag annak bírósága előtt indítható az ugyanarra a házasságra vonatkozó újabb házassági per vagy a házassági perhez kapcsolható kereset, tehát a házastársak gyermekének származására, tartására és a gyermeket érintő szülői felügyelet gyakorlásának rendezésére, kapcsolattartásra, a gyermek harmadik személynél történő elhelyezésére, a házastársi tartásra, a házastársi közös lakás használatának rendezésére, valamint a házastárs névviseléstől való eltiltására vonatkozó kereset.
A bíróság házasságot felbontó ítélete (válás)
A bíróságnak a házasságot felbontó ítéletében – szükség esetén erre irányuló kereseti kérelem hiányában is, azaz hivatalból – határoznia kell a szülői felügyelet gyakorlásának rendezése, a gyermek harmadik személynél történő elhelyezése, valamint a közös kiskorú gyermek tartása felől. A bíróságnak fellebbezéssel meg nem támadott ítélete csak a fellebbezési határidő utolsó napjától számított tizenötödik nap elteltével emelkedik jogerőre. A házasságot felbontó ítélet ellen az érvénytelenítés vagy felbontás kérdésében perújításnak és felülvizsgálatnak helye nincs.
A feleknek lehet, nem közömbös, mikor válnak el véglegesen egymástól. Tudni kell, hogy a házasság felbontásával rendeződik a felek között a házastársak gyermekének a tartása, a gyermeket érintő szülői felügyelet gyakorlásának rendezése, kapcsolattartás, a házastársi tartás és a házastársi közös lakás használata. Ezeken a kérdéseken túl a felek életében természetesen más változások állnak be, úgy mint pl. hogy új párkapcsolatot létesítenek.
Miért van az új párkapcsolatnak jelentősége? A volt házastársaknak sem mindegy, hogy a feleség esetleges újabb gyermekének ki lesz az apja. Ugyanis az anyának az újabb kapcsolatából született gyermek apjának a törvény azt a férfit kell tekinti, akivel az anya a gyermek fogamzási idejének kezdetétől a gyermek születéséig eltelt idő vagy annak legalább egy része alatt házassági kötelékben állt. Ha felek válása még tart vagy az nem jogerős, és a feleség gyermekkel lesz várandós, a tényleges apa személyétől függetlenül a (volt) férj lesz anyakönyvbe bejegyezve apaként, mely jogilag külön eljárásban rendezhető – ismét csak bíróság előtt.
Névviselés a házasság felbontása után
A házasság felbontása után a volt házastársak a házasság fennállása alatt viselt nevet viselik tovább. Ha ettől valamelyikük el kíván térni, a házasság felbontása után az anyakönyvvezetőnek bejelentheti. Ebben az esetben sem viselheti a volt feleség a volt férje nevét a házasságra utaló toldással, ha azt a házasság fennállása alatt nem viselte. A bíróság a volt férj kérelmére eltilthatja a volt feleséget a házasságra utaló toldást tartalmazó névviselésétől, ha a feleséget szándékos bűncselekmény miatt jogerősen szabadságvesztésre ítélték. Újabb házasságkötés esetén a feleség, illetve a férj a korábbi házasság alatt viselt közös házassági nevet tovább viselheti, azzal az eltéréssel, hogy a feleség a volt férje nevét a házasságra utaló toldással nem viselheti, és ez a joga akkor sem éled fel, ha újabb házassága megszűnt.
Vidákovics & PartnersKategóriák: Válóper|Címkék: válás, válóper, válóperes ügyvéd|